"Ny Saraj" (''Sarāy al-Jadīd'') anses at være grundlagt af [[Öz Beg Khan]] i første halvdel af 1300-tallet. Den tidligste eksplicitte refence til en by med dette navn er en besked om Öz Begs død, hvori det angives, at han døde i "Ny Saraj" i marts-april 1341.<ref>Allsen, "Saray"; Tizengauzen 2005: 193–194.</ref> Den [[Timurid-dynastiet|timuridiske]] historiker Ibn ʿArabshāh skrev, at "der gik 63 år mellem grundlæggelsen af Saraj og byen genopbygning", hvilket fører til, at Ny Saraj var grundlagt 63 [[måneår]] før Timurernes plyndring af byen i vinteren 1395–1396, dvs. en grundlæggelse i 1334–1335.<ref>Allsen, "Saray"; Rudakov 2000: 305–323; Sanders 1936: 79.</ref> Oprindelsen af mønter med påskriften "Saraj" er uklar, men mønter med påskriften "Ny Saraj" blev slået fra 1342.<ref>Sagdeeva 2005: 24–29; Siksimov 2007: 121.</ref> Årsagerne til, at hovedstaden blev flyttet er ikke kendte, ligesom det er omdiskuteret, hvor de to byer lå. Det er af nogle forskere foreslået, at flytningen skete som følge af ændringer i vandstand i [[Kaspiske Hav|Det Kaspiske Hav]] og ændringer af vandvejene i [[Volga]]s [[floddelta]].<ref>Pachkalov 2011; Siksimov 2007.</ref>
Historie